paragraph_text: Mozzarella je zaštićena oznakama izvornog podrijetla i kvalitete u propisima Europske unije. Tako se talijanska mozzarella koja se prodaje pod imenom "Mozzarella di Bufala Campana" smije proizvoditi samo u određenim mjestima u talijanskim regijama Campania, Lazio, Apulia i Molise, isključivo od svježeg mlijeka bivolica, i na detaljno propisan način koji jamči čuvanje izvornog recepta i kvalitete namirnica.<ref>[http://eur-lex.europa.eu/legal-content/EN/ALL/?uri=CELEX:52007XC0425%2802%29 Publication of an amendment application pursuant to Article 6(2) of Council Regulation (EC) No 510/200, Official Journal of the European Communities, 25. travnja 2007.] (pristupljeno 27. siječnja 2018.)